Што ні кажыце, а мастацтва — і выяўленчае, і песеннае... — гэта вялікая сіла. Нібы глыток свежага паветра пасярод гарадскога шуму і мітусні. Творы сапраўднага мастацтва могуць не толькі ўпрыгожыць наша паўсядзённае жыццё, напоўніць сэрцы плынню эмоцый і думак. Яны могуць і аб’ядноўваць пачуцці, думкі, волю цэлых народаў. Так што цяпер сябрам і знаёмым я раю наведаць выставу “Захаваныя імгненні”: каб прайсці сеанс тэрапіі ад чэрствасці, абыякавасці ды “замыленасці” позірку на цуд пад назваю Жыццё.